# **Z A P I S N I K**

**3. redne seje sveta DSO Črnomelj, ki je bila dne 23.09.2021 ob 14.00 uri**

**v klubskih prostorih DSO Črnomelj**

PRISOTNI ČLANI SVETA:

* Silvester Jankovič, predsednik Sveta DSO Črnomelj, predstavnik zaposlenih DSO Črnomelj
* Julijana Vrščaj, članica, predstavnica stanovalcev DSO Črnomelj
* Vladimir Starešinič, predstavnik ustanovitelja
* Mateja Fabina, predstavnica ustanovitelja

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Simon Bahor, pomočnik direktorice za finance in investicije
* Alenka Vipavec Mahmutović, namestnica direktorice za področje zdravstvene nege in oskrbe

ODSOTNI ČLANI SVETA:

* Darja Steiner, predstavnica ustanovitelja (opravičila odsotnost)
* Mateja Jaklič, predstavnica ustanovitelja (opravičila odsotnost)
* Zdenka Milič Žepič, članica, predstavnica lokalne skupnosti (opravičila odsotnost)

ODSTOTNI OSTALI VABLJENI:

* Jožica Veselič, SZSV DSO Črnomelj (opravičila odsotnost)
* Marija Fortun, SZSS DSO Črnomelj (opravičila odsotnost)

Sejo sveta je vodil predsednik Sveta DSO Črnomelj, g. Silvester Jankovič, ki je prisotne pozdravil predstavil

predlagani dnevni red ter prisotne člane pozval k glasovanju.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Seznanitev Sveta DSO Črnomelj o pripravljenosti DSO Črnomelj za učinkovito ukrepanje glede preprečevanja in širjenja okužb s Covid-19 v DSO Črnomelj**
3. **Aktualne informacije**

Ad/1

Predsednik Sveta DSO Črnomelj, g. Silvester Jankovič odpira sejo in ugotavlja, da je svet sklepčen, saj so prisotni štirje (4) člani Sveta DSO Črnomelj. Tri članice sveta so svojo prisotnost opravičile.

Ad/2

Predsednik Sveta DSO Črnomelj, g. Silvester Jankovič je besedo predal direktorici Doma starejših občanov Črnomelj, ga. Valeriji Lekić Poljšak, ki je natančno opisala vse izvajane ukrepe, posamezne točke kriznega načrta in dokument št. 9000-4/2021 z dne 16.09.2021, ki je bil članom sveta tudi posredovan kot gradivo za sejo in povzema pripravljenost doma za učinkovito ukrepanje pri preprečevanju in širjenju okužb s SARS-CoV-2.

Izpostavila je:

* Dosledno se upoštevajo in izvajajo vse strokovne smernice, priporočila in določbe veljavne zakonodaje;
* Izvaja se stalno izobraževanje na temo pravilne uporabe osebne varovalne opreme, razkuževanja, pravilnega prezračevanja prostorov;
* Izvaja se ozaveščanje, vezano na cepljenje, tako pri stanovalcih, kot tudi pri zaposlenih. Z vsemi aktivnostmi smo dosegli visok odstotek cepljenih:
  + 85% zaposlenih, ki so vključeni v delovni proces in
  + 96% stanovalcev
* Skladno z veljavnimi določbami odloka o načinu izpolnjevanja prebolevnosti, cepljenja in testiranja za zajezitev širjenja okužb z virusom SARS-CoV-2 pri vseh zaposlenih in obiskovalcih preverjamo izpolnjevanje t.i. »pogoja PCT«
* Dom je zagotovil ustrezno organizacijo prostorov glede na epidemiološki status uporabnikov:
  + siva cona in
  + rdeča cona
* redno se upoštevajo in izvajajo higienski ukrepi
  + zaposleni, pri katerim bi se pojavil sum na okužbo, se v delovni proces ne vključuje, če bi se sum pojavil med delom, se ga takoj izloči iz delovnega procesa
  + obiski: omogoči se le obiskovalcem z izpolnjenim PCT pogojem
  + uporaba zaščitne maske
    - zaposleni ves čas delovnega procesa uporabljajo pravilno nameščeno kirurško maska IIR ali FFP2. Zaposleni, ki ne izpolnjujejo pogoja PC pa poleg maske uporabljajo še vizir
    - uporabniki v SVZ, obiskovalci in vsi drugi uporabljajo zaščitno masko v skladu z veljavnimi predpisi
  + higiena rok se vzpodbuja, tako pri zaposlenih, kot pri uporabnikih
  + čiščenje in razkuževanje prostorov je velikega pomena, pri čem se dodatno izvaja čiščenje in razkuževanje površin, ki se jih pogosteje dotikamo (kljuke, obposteljne mizice, stikala, držala, pripomočki…)
  + veliko pozornosti se namenja ozaveščanju o uporabi tehnike nedotikanja (obraz, oči, nos)
  + zagotavljamo zadostno količino delovnih oblačil za zaposlene
  + prostori se nameščenega sistema in aparatov tudi naravno redno prezračujejo
  + skupinske aktivnosti se izvajajo v omejenem številu in z primerno razdaljo med udeleženci (tako imenovani »mehurčki«)
* Organizacija obiskov, izhodov ter sprejem novih uporabnikov v dom
  + po trenutno veljavni zakonodaji, ima direktorica možnost, da s sklepom omeji stike uporabnikov in zapuščanje zavodskega območja, če se v domu pojavi okužba, kar pa ni ustrezen javnozdravstveni ukrep.
  + pri vseh obiskovalcih se preverja PCT pogoj, opozarja se jih na pravilno nameščanje zaščitne maske in razkuževanje
  + izvajanje ukrepov novo sprejetih stanovalcev in tistih, ki so odsotni več kot 48 ur se izvaja po strokovnih smernicah (individualna izolacija, kohorta izolacija, če tako odredi infektolog)
* Ukrepanje v primeru suma na okužbo
  + izdelana je ocena tveganja
  + organizirana je siva cona, kjer je gibanje stanovalcev omejeno znotraj te cone
  + odpadki in perilo se shranjujejo ločeno, hrana se dostavlja v embalaži za enkratno uporabo
  + garderoba s sanitarijami za zaposlene v sivi in rdeči coni je ločena
  + poostreno se razkužujejo prostori s parno čistilno napravo
  + zagotavlja se ločena oprema in pripomočki za delo v sivi coni.
* Ukrepanje v primeru potrjenih okužb
  + aktivira se krizni načrt
  + rdeča cona je vzpostavljena v roku 24 ur. Obsega 11 postelj v prostorih dnevnega centra
  + gibanje stanovalcev omejeno znotraj te cone
  + odpadki in perilo se shranjujejo ločeno, hrana se dostavlja v embalaži za enkratno uporabo
  + zagotavlja se ločena oprema in pripomočki za delo v rdeči coni.
  + zaposleni v rdeči coni so ločeni od ostalega osebja ves čas trajanja izolacije
  + poostreno se razkužujejo prostori s parno čistilno napravo
  + zagotavlja se ločena oprema in pripomočki za delo v sivi coni
  + redno se sodeluje z območnim epidemiologom
* Osebna varovalna oprema
  + dom zagotavlja vso potrebno osebno varovalno opremo
  + stanje zalog se redno spremlja, dobava poteka nemoteno
  + dom razpolaga z vsaj enomesečno zalogo potrebne osebne varovalne opreme
* Zaključek
  + dom ima vzpostavljen sistem rednega spremljanja vseh zakonskih predpisov
  + zaposleni se redno izobražujejo in obnavljajo znanja s področja preprečevanja in širjenja okužb
  + zaposleni se obnašajo visoko odgovorno
  + v letošnjem letu ne beležimo okužb pri stanovalcih in zaposlenih
  + zaposlene, ki se niso cepili ali preboleli korona virusne bolezni, testiramo na 48 ur
  + krizni načrt se redno posodablja.

Predsednik Sveta DSO Črnomelj, g. Silvester Jankovič se direktorici zahvali na predstavitvi in odpira razpravo.

* G. Vladimir Starešinič: predstavitev, poznavanje in celoten dokument, ki se nanaša na ukrepe doma za preprečevanje širjenja okužb, ki ga je prebral, po njegovem mnenju kažejo na odgovorno in strokovno delo zaposlenih v domu. Čestita zaposlenim za njihov trud. Ugotavlja, da stanje v domu dokazuje, da so ukrepi pravilni ter da upoštevanje ukrepov prinaša korist. Upa, da se bo še kdo od necepljenih zaposlenih odločil za cepljenje.

Drugih pripomb ni bilo, zato je predsednik prisotne člane pozval, da se opredelijo do predloga sklepa:

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet naslednji

**sklep:**

**Svet Doma starejših občanov Črnomelj ugotavlja, da je Dom starejših občanov Črnomelj pripravljen za:**

* **učinkovito ukrepanje preprečevanja vnosa virusa SARS-CoV-2 ,**
* **učinkovito ukrepanje v primeru suma na okužbo z virusom SARS-CoV-2 in**
* **ukrepanje v primeru potrjenih okužb z virusom SARS-CoV-2 oziroma pojava druge nalezljive bolezni v DSO Črnomelj, ki se širijo kapljično ali aerogeno (izdelan Krizni načrt ukrepanja, vzpostavitev sivih in rdečih con, zaloga osebne varovalne opreme).**

Ad/3

Direktorica DSO Črnomelj, ga. Valerija Lekić Poljšak je članom sveta podala naslednje informacije:

* kot je bilo članom Sveta DSO Črnomelj obljubljeno na seji sveta dne 06.07.2021, jim je bil po e-pošti dostavljen ažuriran Investicijski program prenove doma. Vse spremembe, o katerih so bili obveščeni že takrat, so označene.
* dom se je v mesecu juliju prijavil na razpis Ministrstva za delo, družino, socialne zadeve in enake možnosti za dodelitev sredstev EU, odločitev pričakujemo do 01.10.2021. Po znanih informacijah, je bilo vlog veliko, vrednosti pa najverjetneje presegajo razpoložljiva sredstva
* dom že izvaja aktivnosti za začetek del, četudi ne bi bilo sofinanciranja, prenova se prične z lastnimi sredstvi po fazah
* trenutno se na področju socialnega varstva veliko dela na spremembi kadrovskih normativov in dodatkih k plačan na delovnih mestih v zdravstvu in sociali
* kader iz DSO Črnomelj zaenkrat ne odhaja zaradi slabih delovnih pogojev, kot se to dogaja v večjih mestih
* dom skladno s Planom dela za leto 2021 nima polno zapolnjenih kapacitet zaradi razmer s SARS-CoV-2 (siva in rdeča cona) in pa tudi zaradi pričakovane prenove. Kljub temu pa na takšen ali drugačen način poskrbimo za naše občane, ki potrebujejo pomoč (sprejem, pomoč na domu).

Drugih pripomb ni bilo.

Seja sveta je bila končana ob 14.55 uri.

Zapisnikar: Predsednik sveta:

Ksenija Pezdirc Silvester Jankovič